**Δελτίου Τύπου**

8/02/2021

**Γ. Πατούλης:** «Προάγουμε ευαισθητοποίηση του πληθυσμού προκειμένου η κατάθλιψη να ανιχνευτεί έγκαιρα και να αντιμετωπιστεί αποτελεσματικά».

O Δήμος Αγίας Βαρβάρας μέσα από την Δομή των ΚΕΠ Υγείας και σε συνεργασία με το Εθνικό Διαδημοτικό Δίκτυο Υγιών Πόλεων-Προαγωγής Υγείας (ΕΔΔΥΠΠΥ), διοργάνωσε στις 4/02/2021, Διαδικτυακή Δράση Ευαισθητοποίησης και Ενημέρωσης για την Κατάθλιψη, υπό την Αιγίδα της Περιφέρειας Αττικής και στο πλαίσιο του Πιλοτικού Προγράμματος ενίσχυσης των ΚΕΠ Υγείας των Δήμων της Περιφέρειας Αττικής: Αγίας Βαρβάρας, Δάφνης - Υμηττού, Μεγαρέων και Νέας Σμύρνης από το Περιφερειακό Ταμείο Ανάπτυξης Αττικής.

Βασικός στόχος των ΚΕΠ Υγείας είναι η ενημέρωση όλων των πολιτών και η διοργάνωση προληπτικών εξετάσεων για 11 κύρια νοσήματα, προτεινόμενα από τον Παγκόσμιο Οργανισμό Υγείας, για τα οποία έχει αποδειχθεί με μελέτες πως η έγκαιρη προληπτική παρέμβαση και ανίχνευση τυχόν συμπτωμάτων κρίνεται αποτελεσματική και μπορεί να σώσει ζωές. Τα 11 νοσήματα στα οποία επικεντρώνεται το ΚΕΠ Υγείας μέσα από το λογισμικό είναι ο Καρκίνος του παχέος εντέρου, ο Καρκίνος του τραχήλου της μήτρας, ο Καρκίνος του μαστού, ο Καρδιαγγειακός κίνδυνος, το Ανεύρυσμα κοιλιακής αορτής, ο Καρκίνος του προστάτη, το Μελάνωμα, η Κατάθλιψη, η οστεοπόρωση η ΧΑΠ και η Άνοια.

Η πρωτοβάθμια φροντίδα υγείας μπορεί να συμβάλει καθοριστικά στην έγκαιρη διάγνωση της κατάθλιψης. Η Δράση αυτή είχε σκοπό τη διαδικτυακή ενημέρωση και ευαισθητοποίηση των πολιτών σχετικά με την Κατάθλιψη. Στις 4/02/2021 πραγματοποιήθηκε η Πρώτη ενότητα θέμα:

* **Ενημέρωση / Ψυχο-εκπαίδευση για την κατάθλιψη** : Κατηγορίες, συμπτώματα, αντιμετώπιση και συννοσηρότητα.

Στις 11/02/2021 θα διεξαχθεί η δεύτερη ενότητα με θέμα:  **Κατάθλιψη εν μέσω Covid 19** : Επιπτώσεις στις διαπροσωπικές σχέσεις (προσωπικές, επαγγελματικές), στην οργανική υγεία και οικονομικές συνέπειες**. Ζώντας με την κατάθλιψη- Μορφές θεραπείας -** Συμπτώματα εφόσον έχουμε νοσήσει από Covid-19.

Στις 18/02/2021 θα διεξαχθεί η Τρίτη ενότητα με θέμα: **Κατάθλιψη – υποστήριξη των φροντιστών.**

Για να δηλώσετε συμμετοχή κάντε εγγραφή εδώ:

<https://docs.google.com/forms/d/e/1FAIpQLSdeC6gn11MCZSjCIaZbjC5QIRtg_N9nzkvvd21DiFb8C7Okkw/viewform>

Ομιλήτρια της Δράσης είναι η Ψυχολόγος κα **Σμαράγδα Χρηστάκη**.

**Ο Δήμαρχος**  Αγίας Βαρβάρας κ. Λάμπρος Μίχος δήλωσε: **Η κατάθλιψη είναι μία ύπουλη νόσος η οποία αποδυναμώνει τους ανθρώπους, απορροφά την ενεργητικότητά και την αισιοδοξία τους και μπορεί να αποβεί μοιραία ακόμα και για τη ζωή τους. Οι δράσεις μας, στο πλαίσιο των προγραμμάτων πρόληψης και προαγωγής υγείας διαδίδουν ένα ελπιδοφόρο μήνυμα ότι κανείς δεν είναι μόνος του απέναντι στη μάστιγα.**

**O Πρόεδρος του ΕΔΔΥΠΠΥ και Περιφερειάρχης Αττικής, κ. Γιώργος Πατούλης**επισημαίνει ότι «Η ενημέρωση και ευαισθητοποίηση είναι πολύ σημαντική, προκειμένου να ενθαρρύνει τους ανθρώπους που πάσχουν να αναγνωρίσουν το πρόβλημα και να αναζητήσουν εγκαίρως αποτελεσματική θεραπεία. Τα ΚΕΠ Υγείας αποτελούν σημαντικό εργαλείο βοηθείας για όσους συνανθρώπους μας έχουν ανάγκη, με σκοπό τον προσυμπτωματικό έλεγχο και την διατήρηση της ποιότητας ζωής των δημοτών. Η έγκαιρη ανίχνευση και η αποτελεσματική αντιμετώπιση της νόσου είναι βασική προϋπόθεση για μια ισορροπημένη και παραγωγική καθημερινότητα »

Πλήθος Δημοτών χρησιμοποιεί σήμερα τις υπηρεσίες του λογισμικού των ΚΕΠ ΥΓΕΙΑΣ. Για να ενημερώνεστε κι εσείς για τις προληπτικές εξετάσεις που ταιριάζουν στην ηλικία και το φύλο σας καθώς και για την επανεξέταση τους και για να *έχετε πρόσβαση στην* ***προληπτική εξέταση κατά της κατάθλιψης (την κλίμακα αυτοαξιολόγησης κατά Zung)*** κάντε εγγραφή στο Λογισμικό των ΚΕΠ Υγείας μέσα από το site [www.kepygeias.org](http://www.kepygeias.org) και δημιουργείστε το δικό σας προφίλ.